APROBAT

Primar,

Kereskényi Gábor

**“STUDIU DE OPORTUNITATE PRIVIND DELEGAREA DE GESTIUNE A SERVICIULUI DE ILUMINAT PUBLIC ÎN MUNICIPIUL SATU MARE”**

**1. INFORMATII GENERALE**

În acord cu dispozițiile art. 4 din Legea nr. 230/2006 a serviciului de iluminat public, sistemul reprezintă o componentă a infrastructurii tehnico-edilitare a fiecărei unități administrativ-teritoriale, care în conformitate cu Legea serviciilor comunitare de utilități public nr. 51/2006, publicată în Monitorul Oficial al României, Partea I, nr. 254 din 12 martie 2006, aparţine proprietăţii publice a acesteia.

Organizarea și desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunității locale, după cum urmează:

- îmbunătăţirea calităţii iluminatului public din municipiul Satu Mare;

- optimizarea consumului de energie;

- garantarea permanenţei în funcţionarea iluminatului public;

- realizarea unui raport optim calitate/cost pentru perioada de derulare a contractului de

cooperare şi un echilibru între riscurile şi beneficiile asumate prin contract (structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale);

- administrarea corectă și eficientă a bunurilor din proprietatea publică și a banilor publici;

- ridicarea gradului de civilizație, a confortului și a calității vieții;

- creșterea gradului de securitate individuală și colectivă în cadrul comunităților locale, precum și a gradului de siguranță a circulației rutiere și pietonale;

- susținerea și stimularea dezvoltării economico-sociale a localităților;

- punerea în valoare, printr-un iluminat adecvat, a elementelor arhitectonice și peisagistice ale localităților, precum și marcarea evenimentelor festive, a sărbătorilor legale sau religioase;

- funcţionarea şi exploatarea în condiţii de siguranţă, rentabilitate şi eficienţă economică a infrastructurii aferente serviciului;

-nediscriminarea și egalitatea tuturor consumatorilor prin asigurarea unui standard unitar calitativ și uniform răspândit teritorial în comunitate;

- dezvoltarea durabilă a sistemului de iluminat public;

- liberul acces la informații privind aceste servicii publice;

- transparență, consultarea și antrenarea în decizii a cetățenilor.

Eficiența serviciului de iluminat public influențează în mod direct mediul economic și social al unității administrativ-teritoriale. Calitatea iluminatului ca și serviciu comunitar poate determina în mod cert creșterea nivelului de siguranță la nivel local, descurajând săvârșirea de infracțiuni și contravenții în spațiul public. La nivelul întregii țări s-a manifestat în ultimii ani o preocupare deosebită în privința optimizării acestui serviciu, fiind verificate constant opțiunile autorităților locale pentru implementarea unor sisteme complexe de gestiune a iluminatului public, în paralel cu dezvoltarea unei infrastructuri pentru supravegherea video din municipiile reședințe de județ.

Administrarea eficientă a acestui serviciu apare ca o necesitate pentru creșterea gradului de securitate de la nivelul comunității locale, impunându-se ca resursele investite să fie în acord cu gradul de uzură al sistemului, iar extinderea sistemului să fie proportională cu evoluția ariei ce include spațiilor publice pe care trebuie să le deservească.

Legea nr. 230/2006 privind iluminatul public stabilește în cuprinsul art. 8 alin.(1)o competență exclusivă a autorităților administrației publice locale în privința înființării, organizării, coordonării, monitorizării și controlului funcționării serviciului de iluminat public de la nivelul unităților administrativ-teritoriale. Totodată, în sarcina autorităților publice locale legea impune și atributul dezvoltării, modernizării, administrării și exploatării serviciului de iluminat public astfel încât parametrii reali ai acestui serviciu să fie în acord cu principiile enunțate în art. 9 și art. 10 din cuprinsul Ordinului nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală.

Autorităţile administraţiei publice locale sunt obligate așadar  să asigure gestiunea serviciului de iluminat public pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe și implicit prin legislația menționată anterior.

Aceeași competență exclusivă în domeniul iluminatului public este stabilită și prin prevederile Regulamentului cadru al Serviciului de iluminat public din Ordinul nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală, respectiv, în art. 4 alin. (1): “*înfiinţarea, organizarea, coordonarea, monitorizarea şi controlul funcţionării serviciului de iluminat public la nivelul unităţilor administrativ-teritoriale, precum şi înfiinţarea, dezvoltarea, modernizarea, administrarea şi exploatarea sistemelor de iluminat public intră în competenţa exclusivă a autorităţilor administraţiei publice locale*”.

În conformitate cu prevederile art. 10, lit. d din Legea 230/2006 a serviciului de iluminat public, în sarcina autorităților administrației publice locale intră adoptarea/emiterea hotărârilor/dispozițiilor privind darea în administrare sau delegarea gestiunii serviciului de iluminat public, precum și încredințarea exploatării bunurilor aparținând patrimoniului public sau privat al localităților, aferente serviciului, conform prevederilor legale in vigoare. Dispozițiile art. 10 lit. d) din Lege sunt prevăzute în mod complementar celor de la lit. h) a aceluiași articol, unde se prevede o responsabilitate a autorității publice locale în privința gestionării contractului de delegare a gestiunii serviciului, astfel încât în ipoteza nerespectării obiectivelor stabilite prin convenția în cauză, prin regulament, caiet de sarcini sau chiar lege, autoritatea să aibă posibilitatea denunțării unilaterale. Totodată, autoritatea publică care adoptă soluția delegării serviciului are obligația de a verifica respectarea permanentă a indicatorilor de performanță ai serviciului de către persoana juridică care a preluat gestiunea.

În mod similar, atribuțiile autorității publice locale în privința iluminatului public atunci când se optează pentru formula delegării gestiunii se regăsesc și în art. 4 alin. 2 din Ordinul nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală, evaluarea activității din domeniu fiind realizată pe criterii de competitivitate și eficiență economică și managerială, *“având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe”.*

În definitiv, norma legală menționată stabilește în art. 4 alin. 3 că în vederea asigurării criteriilor de performanță ale sistemului de iluminat așa cum au fost menționate anterior, indiferent de forma de gestiune, *“autoritățile administrației publice locale vor urmări obținerea unui serviciu de iluminat public corespunzător interesului general al comunităților locale pe care le reprezintă, în conformitate cu legislația în vigoare și cu reglementările C.I.E”.*

Gestiunea serviciului de iluminat public se poate realiza prin două modalități:

- gestiunea directă;

- gestiunea delegată.

Este de subliniat faptul că toate activitățile specifice serviciului de iluminat public, indiferent de forma de gestiune adoptată, se organizează și se desfaşoară în conformitate cu prevederile regulamentului-propriu și ale caietului de sarcini, elaborate si aprobate de consiliul local, în baza regulamentului-cadru și a caietului de sarcini- cadru al A.N.R.S.C.

**Gestiunea directă**presupune asumarea nemijlocită de către autoritatea publică locală a sarcinilor și responsabilitatilor cu privire la înființarea, organizarea, finanțarea, coordonarea, administrarea, gestionarea, exploatarea și asigurarea funcționării serviciului de iluminat public.

**Gestiunea delegată**presupune transferul din partea autorităților administrației publice locale, în baza unui contract de delegare a gestiunii (contract de concesiune, acord cadru de prestări servicii), unuia sau mai multor operatori cu statut de societăți comerciale cu capital public, privat sau mixt, sarcinile si responsabilitățile proprii cu privire la prestarea, exploatarea și administrarea sistemului de iluminat public.

**2. STRUCTURA ACTUALĂ A SISTEMULUI DE ILUMINAT PUBLIC**

Până in prezent sistemul de iluminat public al municipiului Satu Mare este în proprietatea SDEE Transilvania Nord .

Mentenanţa sistemul de iluminat public a fost asigurată de către firma SC Interconect SRL printr-un acord cadru de servicii conform Legii 98/ 2016privind achiziţiile publice.

Serviciul de iluminat public este constituit din :

- infrastructura de transport a energiei electrice necesară distribuirii iluminatului public apartine SDEE Transilvania Nord, a cărei preluare se va realiza in cursul anului 2020 având la bază *”Ordin comun A.N.R.S.C/A.N.R.E. nr. 93/5 din 20 martie 2007 pentru aprobarea Contractului-cadru privind folosirea infrastructurii sistemului de distribuţie a energiei electrice pentru realizarea serviciului de iluminat public.”*

-sistemul de comandă (aprindere şi automatizare) a iluminatului public ,

-elemente de susținere – stâlpi (proprietatea SDEE Transilvania Nord şi proprietatea municipiului Satu Mare)

-console;

-rețele de alimentare de tip LEA /LES; (proprietatea SDEE Transilvania Nord şi proprietatea municipiului Satu Mare)

-aparate de iluminat. (proprietatea SDEE Transilvania Nord şi proprietatea municipiului Satu Mare)

Sistemului de iluminat public din municipiul Satu Mare cuprinde:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***APARATE DE ILUMINAT*** | |  | |  | | |  |  |
| *Tip corp* | |  | |  | | | *Nr. corpuri* | |
| *Aparate de iluminat – surse sodiu* | |  | |  | | | *4577* |  |
| *Aparate de iluminat – surse halogenuri metalice* | |  | | | *36* | | |  |
| *Aparate de iluminat – surse LED* | |  | |  | | | *1642* |  |
| *Aparate de iluminat – surse mercur* | |  | | | *15* | | |  |
| *Aparate de iluminat – diverse surse de lumina (incandescent, fluorescent)* | |  | |  | | | *26* |  |
|  | |  | | |  |
|  | |  | |  | | |  |
|  | |  | | |  |  |
| ***Total General*** | |  | | | ***6296*** | | |  |
|  | | ***REŢEA ELECTRICA*** | |  | | |  | | | |
|  | | *Tip retea* | |  | | | *Nr. km* | | | |
|  | |  | |  | | |  | | | |
|  | | *Rețea electrică iluminat public* | |  | | | *227* | | | |
|  | |  | |  | | |  | | | |
|  | | ***Total General*** | |  | | | ***227*** | | | |
|  | |  | |  | | |  | | | |

|  |  |
| --- | --- |
| ***PUNCTE DE APRINDERE*** |  |
| *ECHIPAMENT* | *Nr. PA* |
|  |  |
| *Punct de aprindere* | *127* |
|  |  |
| ***Total General*** | ***127*** |
|  |  |

Posturile de transformare, componentele reţelei de distribuţie a energiei electrice care alimentează cu energie electrică instalaţiile de iluminat public, branșamentele, instalaţiile de forță, instalaţiile de legare la pământ, instalaţiile de automatizări, măsură şi control, punctele de aprindere etc. sunt proprietatea SC ELECTRICA S.A. şi sunt în

administrarea acesteia, cu exceptia ale zonelor unde s-au realizat extinderi sau inlocuiri ale sistemului de iluminat, zone in care elementele sistemului de iluminat sunt in proprietatatea Municipiului Satu Mare.

***2.1. Descrierea serviciului de iluminat public***

Serviciul de iluminat public face parte din sfera serviciilor comunitare de utilităţi publice, sub reglementarea, conducerea, monitorizarea şi controlul Administrației Publice Locale a municipiului Satu Mare, reprezentând o parte componentă a infrastructurii tehnico-edilitare a acestei unități administrativ-teritoriale.

Iluminatul public se referă la domeniul public sau privat al municipiului Satu Mare, existent la nivelul acelor spatii aflate în proprietatea actuala sau viitoare a localității, cuprinzând următoarele:

-iluminatul căilor de circulaţie (auto, zone pentru pietoni şi biciclişti), tunelurilor şi pasajelor auto;

-iluminatul decorativ-arhitectural (pentru monumente, clădiri, fântâni);

-iluminatul parcurilor si al gradinilor;

-iluminatul ariilor utilitare (parcări, platforme utilitare etc.);

-iluminatul publicitar și de reclamă;

-iluminatul ornamental și festiv.

-Intretinerea si mentinerea sistemelor de iluminat descrise mai sus

Organizarea și desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunității locale, după cum urmează:

-garantarea permanenţei în funcţionare a iluminatului public prin îndeplinirea parametrilor proiectați și menținerea lor în standardele în vigoare;

-asigurarea siguranței circulatiei rutiere și pietonale;

-creșterea gradului de securitate individuală și colectivă în cadrul comunităților locale;

-punerea în valoare, printr-un iluminat adecvat, a elementelor arhitectonice și peisagistice ale ocalităților, precum și marcarea evenimentelor festive și a sărbătorilor legale sau religioase;

-optimizarea consumului de energie în paralel cu îmbunătăţirea calităţii iluminatului public din municipiul Satu Mare;

-realizarea unui raport optim calitate/cost şi a unui echilibru între riscurile şi beneficiile asumate prin contract; structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale;

-administrarea corecta si eficienta a bunurilor din proprietatea publică și a banilor publici;

- ridicarea gradului de civilizație, a confortului și a calității vieții;

- susținerea și stimularea dezvoltării economico-sociale a localităților;

- nediscriminarea și egalitatea tuturor consumatorilor;

- dezvoltarea durabilă a sistemului de iluminat public;

- liberul acces la informații privind aceste servicii publice;

- transparența, consultarea și antrenarea în decizii a cetățenilor.

**2.2. Obligaţiile operatorului serviciului de iluminat public**

Operatorul unui serviciu de iluminat public trebuie să asigure:

- respectarea legislaţiei, normelor, prescripţiilor şi regulamentelor privind igiena şi protecţia muncii, protecţia mediului, urmărirea comportării în timp a sistemului de iluminat public, prevenirea şi combaterea incendiilor;

- exploatarea, întreţinerea şi reparaţia instalaţiilor cu personal autorizat, în funcţie de complexitatea instalaţiei şi specificul locului de muncă;

- respectarea indicatorilor de performanţă şi calitate stabiliţi prin contractul de delegare a gestiunii, sau prin hotărârea de dare în administrare a serviciului şi precizaţi în regulamentul serviciului de iluminat public;

- întreţinerea şi menţinerea în stare de permanentă funcţionare a sistemelor de iluminat public;

- furnizarea autorităţii administraţiei publice locale, respectiv A.N.R.S.C., a informaţiilor solicitate şi accesul la documentaţiile pe baza cărora prestează serviciul de iluminat public, în condiţiile legii;

- creşterea eficienţei sistemului de iluminat în scopul reducerii tarifelor, prin reducerea costurilor de producţie, a consumurilor specifice de materiale şi materii, energie electrică şi prin modernizarea acestora;

- prestarea serviciului de iluminat public la toţi utilizatorii din raza unităţii administrativ –

teritoriale pentru care are hotărâre de dare în administrare sau contract de delegare a gestiunii;

- personal de intervenţie operativă;

- înregistrarea datelor de exploatare şi evidenţa lor;

- analiza zilnică a modului în care se respectă realizarea normelor de consum şi stabilirea operativă a măsurilor ce se impun pentru eliminarea abaterilor, încadrarea în norme şi evitarea oricărei forme de risipă;

- elaborarea programelor de măsuri pentru încadrarea în normele de consum de energie electrică şi pentru raţionalizarea acestor consumuri;

- realizarea condiţiilor pentru prelucrarea automată a datelor referitoare la funcţionarea economică a instalaţiilor de iluminat public;

- statistica incidentelor, avariilor şi analiza acestora;

- instituirea si gestionarea unui sistem de înregistrare, investigare, soluţionare şi raportare privind reclamaţiile făcute de beneficiari în legătură cu calitatea serviciilor;

- soluționarea operativă a incidentelor;

- funcţionarea normală a tuturor componentelor sistemului de iluminat public;

- evidenţa orelor de funcţionare a componentelor sistemului de iluminat public;

- aplicarea de metode performante de management care să conducă la funcţionarea cât mai bună a instalaţiilor de iluminat şi reducerea costurilor de operare;

- elaborarea planurilor anuale de revizii şi reparaţii executate cu forţe proprii şi cu terţi şi aprobarea acestora de către administraţia publică locală;

- executarea în bune condiţii şi la termenele prevăzute a lucrărilor de reparaţii care vizează funcţionarea economică şi siguranţa în exploatare;

-iniţierea şi avizarea lucrărilor de modernizări şi de introducere a tehnicii noi pentru îmbunătăţirea performanţelor tehnico-economice ale sistemului de iluminat public;

-dotare proprie cu instalaţii şi echipamente specifice necesare pentru prestarea activităţilor asumate prin contract sau prin hotărârea de dare în administrare;

- alte condiţii specifice stabilite de autoritatea administraţiei publice locale sau asociaţia de dezvoltare comunitară, după caz.

Operatorul are obligatia să îndeplinească și gestionarea consumului de energie pentru sistemul de iluminat public ce implică asumarea următoarelor atributii:

- monitorizarea și raportarea consumului de energie;

- optimizarea și reducerea cheltuielilor de întreținere și mentenanță, ca și costuri de operare aferente sistemului de iluminat public;

- aplicarea măsurilor de eficiență energetică conform legislației și reglementărilor în vigoare aplicabile elementelor infrastructurii SIP.

**2.3. Gestionarea si administrarea serviciului de iluminat public**

Se va executa astfel încât să se realizeze:

- verificarea şi supravegherea continuă a funcţionării reţelelor electrice de joasă tensiune, posturilorde transformare, cutiilor de distribuţie şi a corpurilor de iluminat;

- corectarea şi adaptarea regimului de exploatare la cerinţele utilizatorului;

- controlul calităţii serviciului asigurat;

- întreţinerea tuturor componentelor sistemului de iluminat public;

- menţinerea în stare de funcţionare la parametrii proiectaţi a sistemului de iluminat public;

- măsurile necesare pentru prevenirea deteriorării componentelor sistemului de iluminat public;

- întocmirea sau reactualizarea, după caz, a documentaţiei tehnice necesare realizării unei exploatări economice şi în condiţii de siguranţă;

- respectarea instrucţiunilor furnizorilor de echipamente;

- funcţionarea instalaţiilor de iluminat, în conformitate cu programele aprobate;

- respectarea instrucţiunilor/procedurilor interne şi actualizarea documentaţiei;

- respectarea regulamentului de serviciu aprobat de autoritatea administraţiei publice locale, în condiţiile legii;

- funcţionarea pe baza principiilor de eficiență economică, având ca obiectiv reducerea costurilor specifice pentru realizare a serviciului de iluminat public;

- menţinerea capacităţilor de realizare a serviciului şi exploatarea eficientă a acestora, prin urmărirea sistematică a comportării reţelelor electrice, echipamentelor, întreţinerea acestora, planificarea reparaţiilor capitale, realizarea operativă şi cu costuri minime a reviziilor/reparaţiilor curente;

- îndeplinirea indicatorilor de performanță și calitate ai serviciului prestat, specificaţi în regulamentul serviciului;

- încheierea contractelor cu furnizorii de utilităţi, servicii, materiale şi piese de schimb, prin aplicarea procedurilor concurenţiale impuse de normele legale în vigoare privind achiziţiile de lucrări sau de bunuri;

- dezvoltarea/modernizarea, în condiţii de eficiență a sistemului de iluminat public în conformitate cu programele de dezvoltare/modernizare elaborate de către consiliul local, sau cu programele proprii aprobate de autoritatea administraţiei publice locale;

- un sistem prin care sa poată primi informaţii sau să ofere consultanţă şi informaţii privind orice problemă sau incidente care afectează sau pot afecta siguranţa, disponibilitatea şi/sau alţi indicatori de performanță ai serviciilor de iluminat;

- asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de iluminat public;

- urmărirea şi înregistrarea indicatorilor de performanta aprobaţi pentru serviciul de iluminat public se va face de către operator pe baza unei proceduri specifice;

- instituirea şi aplicarea unui sistem de comunicare cu beneficiarii cu privire la reglementările noi ce privesc serviciul de iluminat public şi modificările survenite la actele normative din domeniu;

- informarea utilizatorului şi a beneficiarilor despre planificarea anuală a reparaţiilor/reviziilor ce se vorefectua la sistemul de iluminat public.

**3. INVESTIȚII NECESARE PENTRU MODERNIZAREA, ÎMBUNĂTĂȚIREA CANTITATIVĂ, CALITATIVĂ ȘI EXTINDEREA SISTEMULUI DE ILUMINAT PUBLIC**

Investițiile recomandate pentru îmbunătățirea sistemului de iluminat public sunt cele necesare pentru aducerea și menținerea lui la nivelul criteriilor standardului SR EN 13201, atât în ceea ce privește performanțele cerute, cât și instrumentele necesare pentru a fi atinse, verificate periodic și păstrate în cadrul parametrilor legali.

Viitoarele investiții trebuie să fie alocate pentru:

1. întocmirea hărții sistemului de iluminat public în format electronic;

2. întocmirea planului de iluminat general al municipiului Satu Mare;

3. modernizarea sistemului de telegestiune a iluminatului public prin introducerea de solutii inteligente de gestinue si operare și modernizarea echipamentelor de comandă, automatizare, măsură și control din punctele de aprindere

4. extinderea sistemului de iluminat în zonele în care lipsește, acolo unde este deficitar sau în zonele noi ale municipiului;

5. introducerea în subteran a rețelelor de iluminat public pe principalele artere de circulație și in zonele de importanta zonala – conform studiuliilor de fezabilitate;

6. înlocuirea stâlpilor din beton existenți cu stâlpi metalici – conform studiilor de fezabilitate;

7. înlocuirea în totalitate a proiectoarelor cu lămpi halogen cu echivalente cu surse LED sau cu descărcări;

8. înlocuirea corpurilor de iluminat clasice ajunse la sfârșitul perioadei de funcționare cu echivalente cu surse LED performante IP66;

9. înlocuirea treptată și în măsură posibilităților financiare a tuturor corpurilor de iluminat clasice cu echivalente cu surse LED, după realizarea studiilor luminotehnice care să ateste economia de energie realizată;

10. punerea în valoare prin iluminat a patrimoniului arhitectural al municipiului.

11. montarea de stalpi metalici pentru iluminat cu suporti metalici aferenti,

12. inlocuire sau reparatie cutii electrice,

13. suplimentare puncte de aprindere,

14. implementare sisteme semnalizare treceri de pietoni.

**4 ANALIZĂ ŞI CONCLUZII**

Conform Legii 230 din 2006 art. 16 organizarea serviciului de iluminat public se poate face prin gestiune directă sau prin gestiune delegata.

În cazul **gestiunii directe**, conform Legii 230 din 2006 art. 19 ,autorităţile administraţiei publice locale sau asociaţiile de dezvoltare comunitara, după caz, îşi asuma nemijlocit toate sarcinile şi responsabilitaţile cu privire la înfiinţarea, organizarea, finanţarea, coordonarea, administrarea, gestionarea, exploatarea şi asigurarea funcţionarii serviciului de iluminat public.

Gestiunea directa se realizează prin intermediul unor operatori definiti conform prevederilor Legii nr. 51/2006,republicată.

Conform Legii 51 din 2006 art. 28 ali.(2) gestiunea directă se realizează prin intermediul unor operatori de drept public sau privat care pot fi:

* unităţii administrativ-teritoriale membre ale unei asociaţii de dezvoltare intercomunitară având ca scop serviciile de utilităţi publice
* operator regional care desfăşoară exclusiv activităţi din sfera prestării serviciilor de utilităţi publice destinate satisfacerii nevoilor de interes public general ale utilizatorilor de pe raza de competenţă a unităţilor administrativ-teritoriale membre ale asociaţiei, respectiv a unităţii administrativ-teritoriale care i-a încredinţat gestiunea serviciului

În cazul **gestiunii delegate**, conform Legii 230 din 2006 art. 20, autorităţile administraţiei publice locale sau asociaţiile de dezvoltare comunitara, după caz, transfera, în baza unui contract prin care se deleaga gestiunea, denumit în continuare contract de delegare a gestiunii, unuia sau mai multor operatori cu statut de societăţi comerciale cu capital public, privat sau mixt, sarcinile şi responsabilitatile proprii cu privire la prestarea serviciului, precum şi exploatarea şi administrarea sistemului de iluminat public, în condiţiile legii.

Operatorii care îşi desfăşoară activitatea în regim de gestiune delegata sunt definiti conform prevederilor Legii nr. 51/2006, republicată.

Conform Legii 51 din 2006 art. 29 ali.(4), (6) , (8) , (9) gestiunea delegată se realizează prin intermediul unor operatori de drept privat care pot fi:

* societăţi reglementate de Legea nr. 31/1990, republicată, cu modificările şi completările ulterioare, cu capital social privat;
* societăţi reglementate de Legea nr. 31/1990, republicată, cu modificările şi completările ulterioare, cu capital social mixt.

Operatorii care îşi desfăşoară activitatea în modalitatea gestiunii delegate prestează serviciile de utilităţi publice prin exploatarea şi administrarea infrastructurii tehnico-edilitare aferente acestora, în baza contractului de delegare a gestiunii serviciului, precum şi în baza licenţei eliberate de autoritatea de reglementare competentă, în condiţiile legii speciale.

Contractul de delegare a gestiunii serviciilor de utilităţi publice poate fi:

* contract de concesiune de servicii;
* contract de achiziţie publică de servicii.

În cazul serviciilor de utilităţi publice, astfel cum sunt definite la art. 1 alin. (2) din Legia nr. 51/2006,republicată, procedura de atribuire a contractelor de delegare a gestiunii se stabileşte, după caz, în baza prevederilor Legii nr. 98/2016, Legii nr. 99/2016 şi Legii nr. 100/2016.

Analizând cele de mai sus constatăm următoarele :

1. La nivelul unităţii administrativ-teritoriale Satu Mare nu există societăţi care să îndeplinească cerinţele prevăzute de lege privind gestiunea directă a serviciului de iluminat public.
2. La ora actuală există în derulare acordul cadru de prestări servicii nr. 338 din 18.12.2019 denumit ,, Întreţinerea şi menţinerea în stare de funcţiune a Sistemului de Iluminat Public din Municipiul Satu Mare” încheiat în urma unei proceduri de licitaţie în baza Legii nr. 98/2016, pe 4 ani, cu SC Interconect SRL Satu Mare.
3. SC Interconect SRL Satu Mare este un operator licenţiat ANREE şi ANRSC.
4. Municipiul Satu Mare are în derulare proceduri privind extinderea iluminatului public din fonduri proprii, în diferite zone ale oraşului (parcări, alei,etc.),.
5. Conform Legii 230 din 2006 art. 4 lin (2) şi art. 43 Municipiul Satu Mare are obligaţia de a prelua întregul sistem de iluminat public de la SDEE Transilvania Nord .

Acestă obligativitate este menţionată şi în Nota de control nr. 810863 din 09.07.2020 întocmită de ANRSC .

1. Municipiul Satu Mare are obligaţia legală de a asigura continuitatea funcţionării iluminatului public în localitate.

Având în vedere cele mai sus menţionate, autoritatea contractantă decide în conformitate cu prevederile din Legea serviciilor comunitare de utilităţi publice nr.51/2006, republicată, în conformitate cu Legea 98/2016, privind achiziţiile publice, actualizată şi în conformitate cu Hot. nr. 395 din 2 iunie 2016, pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, realizarea delegării de gestiune a serviciului de iluminat public prin continuarea acordului cadru de servicii existent.

Administrator Public, Compartimentul Iluminat Stradal,

ing.Masculic Csaba ing. Pop Sorin

ing.Murgu Adrian

Președinte de ședință, Secretar general,

Coica Costel Dorel Mihaela Maria Racolța